director tharun bhascker talks about meeku maathrame chepta film says his wife dint talk when he became an actor
హీరో అనగానే నా భార్య మాట్లాడలేదు: Tharun Bhascker
దర్శకుడి నుంచి హీరోగా మారారు తరుణ్ భాస్కర్. తన జీవితంలో హీరో అవుతానని తాను కూడా అనుకోలేదట. విజయ్ దేవరకొండ అడిగాడు కాబట్టి, కాన్సెప్ట్ తనకు నచ్చింది కాబట్టి సినిమాకు ఒప్పుకున్నానని తెలిపారు.
Samayam Telugu | Updated:
Oct 26, 2019, 04:56PM IST
తరుణ్ భాస్కర్
హీరో అయ్యాక తన భార్య తనతో మాట్లాడటం మానేసిందని అంటున్నారు దర్శకుడు తరుణ్ భాస్కర్ . షార్ట్ ఫిలింస్‌తో కెరీర్‌ ప్రారంభించి, ఆ తర్వాత సినిమాల వైపు వచ్చారు. ఆయన తెరకెక్కించిన ‘పెళ్లి చూపులు’ సినిమా ఏ స్థాయిలో విజయం సాధించిందో ప్రత్యకంగా చెప్పనక్కర్లేదు. ఇప్పుడు ఆయన దర్శకుడి నుంచి క్యారెక్టర్ ఆర్టిస్ట్‌గా పరిచయమై ఇప్పుడు హీరోగా పరిచయం కాబోతున్నారు. ఆయన హీరోగా నటించిన ‘మీకు మాత్రమే చెప్తా’ త్వరలో ప్రేక్షకుల ముందుకు రానుంది. ఈ సందర్భంగా హైదరాబాద్‌లో ఏర్పాటుచేసిన ఇంటర్వ్యూలో సినిమా గురించి ఎన్నో ఆసక్తికర విషయాలు వెల్లడించారు.
Recommended byColombia
విజయ్ ఫోన్ చేసి మీకు మాత్రమే చెప్తా సినిమాలో హీరో మీరే అనగానే నమ్మారా?
నేనైతే నమ్మలేదు. అసలు హీరోగా చేయాలని కూడా లేదు. సినిమాలో మిడిల్ క్లాస్ అబ్బాయి, సాఫ్ట్‌వేర్ ఇంజినీర్ క్యారెక్టర్ అన్నాడు. నువ్వు నీలాగే ఉండు అన్నాడు. కాకపోతే కాస్త వెయిట్ తగ్గాలి అన్నాడు. ఇంతవరకూ నేను వెయిట్ పెరుగుతూనే వచ్చాను ఎప్పుడూ తగ్గలేదు అని చెప్పాను. ఇప్పటివరకు నా సినిమాలను పాడుచేసుకుంటూ వచ్చాను. పక్కనోళ్ల సినిమాను కూడా ఎందుకు పాడు చేయాలి అని ఆలోచించి కాస్త వెయిట్ తగ్గాను.
ఈ సినిమాకు ఒప్పుకోకముందు వెంకటేష్‌తో సినిమా చేయాలనుకున్నట్లున్నారు?
అవును. అప్పటికే నేను వెంకటేష్‌కి ఓ లైన్ చెప్పాను. ఆయన బ్యాక్‌గ్రౌండ్‌ను దృష్టిలో పెట్టుకుని స్క్రిప్ట్ రాసుకుంటూ ఉన్నాను. ఇంతలో విజయ్ ఈ సినిమా గురించి చెప్పాడు. సామిర్ సుల్తాన్ అనే తమిళ షార్ట్ ఫిలిం మేకర్ ఈ కథను విజయ్‌కి చెప్పాడు. కథ విజయ్‌కి చాలా నచ్చింది. ఆయన చేతే సినిమాను తీయించాలని అనుకున్నాడు. కానీ ఆయనకు డేట్లు కుదరలేదు. ఈ సినిమాను తమిళంలో తీయడం ఇష్టంలేక తెలుగులోనే చేస్తున్నాం.
READ ALSO: క్లబ్ డ్యాన్సర్‌గా రకుల్ ప్రీత్.. సెక్సీ స్టెప్పులతో అదరగొట్టింది
కానీ ఇది విజయ్ కోసం అనుకున్న సినిమా కదా?
అవును. విజయ్ కోసం పిక్ చేసిన క్యారెక్టర్ ఇది. కానీ విజయ్ ఎంపిక చేసుకునే క్యారెక్టర్లకు ఈ పాత్ర సెట్ కాలేదు. అదీకాకుండా విజయ్‌కు చేతినిండా సినిమాలు ఉన్నాయి. స్క్రిప్ట్‌ని వదులుకోవడం ఎందుకు అని నన్ను తీసుకున్నాడు.
సెట్‌లో యాక్టర్‌గానే ఉన్నారా? డైరెక్టర్‌గా ఉన్నారా?
మొదటి ఐదు రోజులు డైరెక్టర్‌గానే ఆలోచించా. ఇది సరిగ్గా రాలేదు అది సరిగ్గా రాలేదు అని చాలా ఇరిటేషన్ వచ్చేసింది. ఆ తర్వాత మనసు చంపుకుని యాక్టర్‌లా ఉండటం నేర్చుకున్నా.
READ ALSO: Prabhas హీరోయిన్.. చీర కట్టులోనూ కత్తిలా ఉంది
హీరోగా ఎక్స్‌పీరియన్స్ ఎలా ఉంది?
నాకు పర్సనల్ గ్రోత్ అని అనుకుంటున్నా. నాకు స్టే్జ్ ఫియర్ ఎక్కువ. ఇప్పుడు ప్రతీ చోటా మాట్లాడాల్సి వస్తోంది. ఆ రకంగా చూసుకుంటే నాకు ప్లస్ పాయింటే. ఎందుకంటే మన గురించి మనం ధైర్యంగా నలుగురికీ చెప్పుకున్నప్పుడే అది పెద్ద విక్టరీ అవుతుంది. చాలా మంది హీరోలు, హీరోయిన్లు, డైరెక్టర్లు అవుదాం అనుకుంటారు. కానీ బయటికి ధైర్యంగా చెప్పుకోలేరు. పక్కనోడు నవ్వుతారన్న భయంతో అవ్వచ్చు. అవన్నీ దాటితేనే పర్సనల్ విక్టరీ వస్తుంది.
ఈ సినిమా టీజర్, ట్రైలర్ చూడగానే మీ ఇంట్లో వాళ్ల రియాక్షన్ ఏంటి?
నేను సినిమాల్లోకి వెళ్తానన్నప్పుడు మా ఇంట్లో వారు వద్దన్నారు. రిలేటివ్స్ వెక్కిరిస్తారు అన్నారు. కానీ ఎవరు ఏం చెప్పినా వినద్దు, నచ్చిన పని చేసుకుంటూ పో అని అమ్మ నాకు చెప్పింది. అదే ఫాలో అవుతున్నాను. మీకు మాత్రమే చెప్తా ట్రైలర్‌కు వచ్చిన స్పందన చూసి ఇప్పుడు మా ఇంట్లో వారు కూడా సంతోషిస్తున్నారు. కొడుకు తెరపై కనిపిస్తుంటే ఏ తల్లికి మాత్రం ఆనందంగా ఉండదు చెప్పండి. కాకపోతే నేను క్యారెక్టర్ ఆర్టిస్ట్‌గా చేసినందుకే నా భార్య మాట్లాడలేదు. కానీ ఇప్పుడు తను కూడా సపోర్ట్ చేస్తోంది. ఈ సినిమాకు తనే కాస్ట్యూమ్ డిజైనర్‌గా పనిచేసింది.
READ ALSO: సినిమా దరిద్రం.. కలెక్షన్లు అద్భుతం!
ఈ సినిమాలో చాలా అబద్ధాలు చెప్పారు కదా? మరి రియల్ లైఫ్ సంగతేంటి?
రియల్ లైఫ్‌లోనూ అబద్ధాలే చెప్తా. మీరు కూడా అంతే. నాకు తెలుసు. పెళ్లైన ప్రతి ఒక్కడు అబద్ధం చెప్తాడు.
విజయ్‌తో మరో సినిమా చేయాలనుకుంటున్నారా?
చాలా కథలు ఉన్నాయి. విజయ్‌తో ఇంకా ప్రాజెక్ట్స్ చేయాలని ఉంది. ఇప్పుడు విజయ్ కొత్త యాక్టర్ కాదు. ఇప్పుడు ఆయనకు ఓ ఇమేజ్ ఉంది. దానిని దృష్టిలో పెట్టుకుని జాగ్రత్తగా కథ రాయాలి.